stanford-oval/wikipedia huggingface dataset:
בגד גוף

המחליקה האמנותית סשה כהן עם בגד גוף וחצאית מחוברת אליו במהלך ביצוע תרגיל באליפות העולם בהחלקה על הקרח ב-2004
בגד גוף (Leotard או Bodysuit) הוא בגד יוניסקס המתוח על העור ועשוי יחידה אחת המכסה את פלג הגוף העליון, אך משאירה את הרגליים לא מכוסות. בגד הגוף מיוצר ממגוון חומרי ניילון וספנדקס ומבדי כותנה. מי שמזוהה עם פרסומו הוא האקרובט הצרפתי ז'ול ליאוטרד (הידוע גם כממציא הטרפז המעופף), ששם משפחתו משמש לשם הבגד בלועזית.
בבגדי גוף משתמשים אקרובטים, מתעמלים, רקדנים, מחליקים אמנותיים, ספורטאים, שחקנים ואמני קרקס כבגדי אימון וכתלבושות בהופעות. לעיתים קרובות הם נלבשים יחד עם חצאיות בלט ומעל גרביונים. בנוסף, קיימים בגדי גוף עם שרוולים קצרים וארוכים. וריאציה שלהם היא בגדי ים או חליפות שחייה המכסות גם את הרגליים.
את בגדי הגוף לובשים על ידי כניסה דרך פתח הצוואר, קיימים בגדי גוף ובהם קליפסים באזור המפשעה המאפשרים ללבוש את הבגד כפי שלובשים חולצה, אולם בגדי גוף קלאסיים מאפשרים את כניסת הגוף על ידי הפתח שילוב של פתח רחב באזור הדקולטה ואלסטיות של הבגד.
בייבי גרו (מאנגלית: Baby-Grow) הוא בגד גוף נפוץ לפעוטות.
היסטוריה

בתחילת המאה ה-20, בגדי גוף היו מוגבלים בעיקר למופעי קרקס ואקרובטיקה. בשנות ה-20 וה-30 בגדי הגוף השפיעו על סגנונם של בגדי הים ונשים לבשו בגדי ים שלמים העשויים מיחידה אחת שדמו במראיהם לבגדי גוף, אך היו עמידים יותר לנזקי המים.
בגדי גוף נלבשו על ידי רקדנים מקצועיים כגון רקדניות בהופעות בברודוויי, כאשר שימוש של בגד גוף על הבמה לווה פעמים רבות עם גרביונים או טייטס.
בשנות ה-50 בגדי גוף המשיכו להיות חלק מהלבוש של אמני במה ושחקני קרקס, אך כבר נכנסו לאופנת הלבוש הפונקציונלי לצורכי אימונים ספורטיביים, בעיקר במוסדות כמו בתי ספר ובאימונים במכוני כושר. בגדי גוף אלה היו כמעט תמיד שחורים ולוו בגרביונים עבים.
בין שנות ה-50 לשנות ה-70 בגדי הגוף נשארו במראה אחיד, אולם בשנות ה-70 נוספה להם צבעוניות והם הפכו לפופולריים בעיקר בבלט ובהתעמלות. החל מאותה התקופה הם הפכו לחלק מהלבוש היומיומי בתקופת הדיסקו, על צבעוניותו העזה, בשילוב של נוצצים ופאייטים. קלטות אימון בהן מככבות שחקניות כדוגמת ג'ין פונדה כשהן בבגד גוף הובילו להגדלת הפופולריות של המוצר.
בגד גוף לבלט
בגד גוף שלם עם קליפסים באזור המפשעה
בגדי גוף בתרגילי אימון אירובי
הזמרת טיילור דיין בהופעה גם בגד גוף נוצץ
בגד גוף עם שרוולים ארוכים הנלבש על ידי אקרובטית
אוניקס קאזאן

היכל הביתי של הקבוצה, "באסקט ארנה"
אוניקס קאזאן היא קבוצת כדורסל רוסית מקצוענית מהעיר קאזאן, המשחקת בליגה המאוחדת של VTB.
על אף שבאופן רשמי הקבוצה נוסדה בשנת 1991, בה החלה לשחק בליגה נמוכה, מקורה של הקבוצה הוא בנבחרת הסטודנטים של אוניברסיטת קאזאן, שהשתתפה באליפויות סטודנטים בברית המועצות מאז 1957 וזכתה פעמיים באליפות, בשנים 1968 ו-1970. השם 'אוניקס' (UNICS) מהווה ראשי תיבות למילים אוניברסיטה (UNI), תרבות (C) וספורט (S).
בשנת 1997 העפילה קאזאן לליגת העל הרוסית. שנה מאוחר יותר הפך יבגני בוגאצ'ב, יושב ראש הבנק הלאומי של רפובליקת טטרסטן, לנשיא המועדון.
אוניקס קאזאן זכתה שלוש פעמים בגביע הרוסי ופעם אחת ביורופליג בשנת 2004. כמו כן, העפילה קאזאן שמונה פעמים לגמר הפלייאוף הרוסי, העפילה לחצי גמר גביע ספורטה בשנת 2001 ולחצי גמר גביע יול"ב בשנת 2007.
ב-2011 זכתה ביורוקאפ, אחרי ניצחון 77:92 על קחאסול סביליה הספרדית.
קאזאן הוא מועדון הכדורסל הלא מוסקבאי השלישי שזכה באליפות הרוסית, אחרי שעשה זאת בעונת 2022/2023 בכך שגבר על לוקומוטיב קובאן 1–4 בסדרת גמר הליגה המאוחדת של VTB ובכך השיג זכייה ראשונה בהיסטוריה באליפות המדינה.
היסטוריה

אוניקס קאזאן נוסדה בשנת 1991. בשנת 1994 העפילה הקבוצה לליגת העל הרוסית ומ-1999 עד פירוק הליגה ואיחודה לתוך ליגת ה-VTB סיימה בקביעות בין שש הקבוצות הראשונות בעונה הסדירה של הליגה. בעונת 1997/98 ערכה את הבכורה האירופית שלה, כשהשתתפה בשלב הבתים בגביע קוראץ'.
בשנת 2000 סיימה קאזאן במקום השלישי בליגה הרוסית. בשנת 2001 סיימה קאזאן במקום השני בליגה, והגיעה לחצי גמר גביע ספורטה, בו הפסידה למארוסי. בשנת 2002 סיימה קאזאן במקום השני בליגה בפעם השנייה ברציפות. בשנת 2003 זכתה קאזאן בתואר הראשון בתולדותיה, לאחר ניצחון בהארכה בתוצאה 81-82 בגמר הגביע הרוסי על צסק"א מוסקבה. שנה לאחר מכן אירחה קאזאן את טורניר הפיינל פור של היורופליג וזכתה בו לאחר ניצחון 63-87 על מארוסי. מרטין מוירסאפ נבחר למצטיין במשחק הגמר עם 22 נקודות. שחקנים בולטים נוספים באותה עונה היו סאוליוס שטומברגראס, יורליג'וס ז'וקאוסקאס וכריס אנסטי. גם בעונה זו סיימה קאזאן במקום השני בליגה הרוסית.
בשנת 2006 ערכה קאזאן את הופעת הבכורה שלה בגביע יול"ב אך הודחה במפתיע כבר בשמינית הגמר על ידי רומא, למרות הופעה מצוינת בשלב הבתים. שנה לאחר מכן העפילה קאזאן לחצי גמר גביע יול"ב והודחה על ידי ריאל מדריד. באותה שנה סיימה קאזאן בפעם החמישית במקום השני בליגה וכן הגיעה לגמר הגביע הרוסי.
בשנת 2009 זכתה קאזאן בפעם השנייה בגביע הרוסי לאחר ניצחון על דינמו מוסקבה במשחק הגמר. לאחר עונת 2009/2010 מונה יבגני פשוטין למאמן הקבוצה בפעם הראשונה.
בשנת 2011 זכתה הקבוצה בגביע היורוקאפ, ובעונת 2011/2012 שיחקה במפעל הבכיר ביבשת, היורוליג, בו הגיעה עד שלב ההצלבה. במאי 2011 סיימה הקבוצה במקום הראשון בליגה והפכה לאלופת הליגה הסדירה של ליגת הכדורסל המקצוענית, והחלה את השתתפותה בפלייאוף הליגה להכרעת אלופת העונה, אך סיימה במקום השלישי. באותה עונה סיימה הקבוצה במקום השני בליגת ה-VTB.
בעונה הבאה חזרה הקבוצה לשחק ביורוקאפ, והגיעה עד שלב רבע הגמר בליגה ובמפעל האירופי. מעונת 2013/2014 בוטלה הליגה הרוסית המקומית ואוחדה לתוך ליגת ה-VTB, שבה עברה לשחק גם אוניקס. בעונתה הראשונה בליגה המתחדשת הגיעה הקבוצה עד חצי הגמר, וסיימה במקום השני ביורוקאפ.
בעונת 2016/2017 נמנתה הקבוצה עם 16 הקבוצות המשחקות ביורוליג במתכונת החדשה של המפעל.
בעונת 2019/2020 העפילה לרבע גמר היורוקאפ. בעונת 2021/2022 סיימה בטופ-8 ביורוליג, אך בעקבות הפלישה הרוסית לאוקראינה, הוחלט להדיחה מהטורניר.
בעונת 2022/2023, הקבוצה זכתה לראשונה בתולדותיה באליפות הליגה המאוחדת של VTB, אחרי שגברה על לוקומוטיב קובאן בגמר. קודם לכן אוניקס ניצחה בחצי גמר הפלייאוף את אלופת העונה שעברה, זניט. בעונת 2023/2024 סיימה במקום הראשון בעונה הסדירה בפעם הראשונה בתולדותיה.
הישגים לפי עונה

| עונה | פ | ליגה | מיקום | פלייאוף | גביע | אירופה | מקומי |
| --- | --- | --- | --- | --- | --- | --- | --- |
| 1997-98 | 1 | סופרליגה | 5 | מקום שביעי | – | 3 גביע קוראץ' - שלב הבתים | – |
| 1998-99 | 1 | סופרליגה | 5 | מקום חמישי | – | 2 גביע ספורטה - שמינית הגמר | – |
| 1999-00 | 1 | סופרליגה | 3 | מקום שלישי | – | 3 גביע קוראץ' - שמינית הגמר | – |
| 2000-01 | 1 | סופרליגה | 2 | סגנית | – | 2 גביע ספורטה - חצי הגמר | – |
| 2001-02 | 1 | סופרליגה | 2 | סגנית | – | 2 גביע ספורטה - רבע הגמר | – |
| 2002-03 | 1 | סופרליגה | 3 | מקום שלישי | אלופה | 3 גביע האלופות של פיב"א - רבע הגמר | NEBL - אלופה |
| 2003-04 | 1 | סופרליגה | 2 | סגנית | מקום שלישי | 3 יורופליג - אלופה | – |
| 2004-05 | 1 | סופרליגה | 3 | מקום שלישי | סגנית | 3 יורופליג - רבע הגמר | – |
| 2005-06 | 1 | סופרליגה | 4 | מקום רביעי | מקום שלישי | 2 גביע יול"ב - שמינית הגמר | – |
| 2006-07 | 1 | סופרליגה | 2 | סגנית | סגנית | 2 גביע יול"ב - חצי הגמר | – |
| 2007-08 | 1 | סופרליגה | 3 | מקום שישי | חצי הגמר | 2 גביע יול"ב - רבע הגמר | – |
| 2008-09 | 1 | סופרליגה | 4 | מקום שלישי | אלופה | 2 יורוקאפ - טופ 16 | – |
| 2009-10 | 1 | סופרליגה | 3 | מקום שלישי | סגנית | 2 יורוקאפ - טופ 16 | ליגת VTB – סגנית |
| 2010-11 | 1 | הליגה המקצוענית | 1 | מקום שלישי | – | 2 יורוקאפ - אלופה | ליגת VTB – מקום שלישי |
| 2011-12 | 1 | הליגה המקצוענית | 6 | מקום חמישי | – | 1 יורוליג - רבע הגמר | ליגת VTB - סגנית |
| 2012-13 | 1 | הליגה המקצוענית | 6 | – | – | 2 יורוקאפ - רבע הגמר | ליגת VTB - רבע הגמר |
| 2013-14 | 1 | ליגת VTB | 1 | חצי הגמר | אלופה | 2 יורוקאפ – סגנית | – |
| 2014-15 | 1 | ליגת VTB | 6 | רבע גמר | – | 1 יורוליג - שלב הבתים 2 יורוקאפ - חצי הגמר | – |
| 2015-16 | 1 | ליגת VTB | 2 | סגנית | – | 2 יורוקאפ - שמינית הגמר | – |
| 2016-17 | ‏1 | ליגת VTB | ‏6 | רבע גמר | – |  יורוליג - שלב הבתים |  |
| 2017-18 | 1 | ליגת VTB | ‏2 | מקום רביעי | — | יורוקאפ - רבע גמר |  |
| 2018-19 | ‏1 | ליגת VTB | ‏2 | מקום רביעי | — | יורוקאפ - חצי גמר |  |
| 2019-20 | ‏1 | ליגת VTB | העונה הופסקה בשל הקורונה | — | — | יורוקאפ - רבע גמר |  |
| ‏2020-21 | ‏1 | ליגת VTB | ‏2 | ‏גמר | — | 2 יורוקאפ – סגנית |  |
| ‏2021-22 | ‏1 | ליגת VTB | ‏3 | ‏3 | — | 1 יורוליג - טופ-8 |  |
| ‏2022-23 | ‏1 | ליגת VTB | ‏2 | ‏ 1 | — | — | — |
| ‏2023-24 | ‏1 | ליגת VTB | ‏1 | ‏ ? | — | — | — |
מאמנים

1991—1993 — רוסיה (1991–1993) לאוניד ארסלאנוב
1994—1997 — רוסיה אלכסנדר זריאדצ'יקוב
1997—1998 — רוסיה גאורגי קורוליוב
1998 — יוגוסלביה דרגאן וישנוואץ
1999—2000 — רוסיה יבגני קובאלנקו
2000—2006 — רוסיה סטניסלב יריומין
2006—2007 — ליטא אנטנאס סירייקה
2007—2009 — סרביה אצו פטרוביץ'
2009—2010 — ליטא ולדמראס חומיצ'יוס
2010—2012 — רוסיה יבגני פשוטין
2012—2013 — סרביה אצו פטרוביץ'
2013 — רוסיה סטניסלב יריומין
2013—2014 — איטליה אנדריאה טרינקיירי
2014 — יוון ארגיריס פדולאקיס
2014—2017 — רוסיה יבגני פשוטין
2017—ואילך — יוון דימיטריוס פריפטיס
תארים

אליפות רוסיה / הליגה המאוחדת של VTB
זכייה (1): 2023
סגנות (8): 2000/2001, 2001/2002, 2003/2004, 2006/2007, ‏2009/2010, ‏2011/2012, ‏2015/2016, ‏2020/2021
מקום שלישי (9): 1999/2000, 2002/2003, 2004/2005, 2008/2009, 2009/2010, ‏2010/2011, ‏2013/2014, ‏2018/2019, 2021/2022
גביע רוסיה
זכייה (3): 2003, 2009, 2014
סגנות (3): 2005, 2007, 2010
יורוקאפ
זכייה: 2010/2011
סגנות: 2013/2014, 2020/2021
יורוצ'לנג'
זכייה: 2003/2004
הליגה הצפון אירופית
זכייה: 2002/2003
הערות שוליים

↑  העונה הופסקה בעקבות מגפת הקורונה
| הליגה המאוחדת של VTB |
| --- | --- | --- |
| הקבוצות בעונת 2024/2025 | רוסיה אבטודור סראטוב • רוסיה אוניקס קאזאן • רוסיה אוראלמש • קזחסטן אסטנה • רוסיה זניט סנקט פטרבורג • רוסיה יניסיי קרסנויארסק • רוסיה לוקומוטיב קובאן • רוסיה ניז'ני נובגורוד • רוסיה פארמה פרם • רוסיה צסק"א מוסקבה • רוסיה סמרה • רוסיה MBA |  |
| שונות | משחק האולסטאר • הסופר קאפ בכדורסל • ליגת הנוער • היכל התהילה |  |
|  קאזאן |
| --- | --- | --- |
| קאזאן - בנושאים | קאזאן - בנושאים |  |
| ממשל ופוליטיקה | ראש עיריית קאזאן • עיריית קאזאן • הדומה העירונית של קאזאן |  |
| רבעי קאזאן | רובע התעשייה האווירית • רובע ואחיטוב • רובע קירוב • רובע מוסקבה • נובו-סאווינוב • עבר הוולגה • הרובע הסובייטי |  |
| השכלה, תרבות ותיירות | אוניברסיטת קאזאן • בית הספר לטנקים בקאזאן • האוניברסיטה האסלאמית הרוסית • הקרמלין בקאזאן |  |
| קאזאן: צבא וביטחון | משטרת העיר • קאזאן מסוקים |  |
| תחבורה ציבורית בולדיווסטוק | נמל התעופה הבינלאומי • הרכבת התחתית • טטרסטן איירליינס |  |
| דת בולדיווסטוק | המקדש האוניברסלי |  |
| ספורט בולדיווסטוק | זניט קאזאן • רובין קאזאן • אוניקס קאזאן • סינתז קאזאן • אק בארס קאזאן • אק בארס ארנה |  |
| קאזאן - סמלים לאומיים | קאזאן - סמלים לאומיים |  |
| סמלי העיר הממלכתיים | סמל • דגל |  |
בואבום

בואבום Boabom היא שיטה של מדיטציה בתנועה, הרפיה פעילה והגנה עצמית. מורי השיטה מדגישים כי למרות שהתנועות הנלמדות באומנות זו
יכולות לשמש ללחימה, המטרה המרכזית של התרגול היא להעיר את המודעות הגופנית ולעזור לתלמיד להגיע לרמה אופטימלית של בריאות, אנרגיה וחיוניות.
שורשי השיטה והמקורות עליה מבוססת אמנות הבואבום מזוהות עם מסורת עתיקה שצמחה בטיבט בתקופה שלפני הבודהיזם.
למרות שטיבט אינה ידועה באמנויות לחימה, אלא יותר משויכת לבודהיזם, לאזור זה יש היסטוריה ארוכה בסוג זה של לימוד, הכולל שיטות ההיאבקות
כגון דוב-דוב (Dob-dob) וקהמבה (Khamba). ישנם כותבים המכירים בהשפעות הטיבטיות על אמנויות הלחימה הסיניות וכמו כן על היוגה.
לימוד זה מתואר גם כמדע של התפתחות פיזית ומנטלית, טכניקה של ריפוי עצמי דרך תנועה, הרפיה, מדיטציה וצורות שונות של הגנה עצמית פיזית ופסיכולוגית.
ישנם מספר היבטים ייחודיים לבואבום המייחדים אותה משיטות אחרות הנהוגות כיום כתרגול פופולרי.
ראשית כל, בואבום היא שיטת לימוד מדורגת, מאופיינת בתבניות של תנועות העולות במורכבותן, בהן התלמיד לומד לשלוט צעד אחד בכל פעם.
כדי שהתלמידים יוכלו להבין ולהטמיע את הנלמד, השיטה נלמדת בהדרגה, לאט ובשיטתיות, ללא התקדמות מהירה ומסובכות מדי וללא חזרה הגורמת לשעמום יתר.
בית הספר לבואבום דוגל בפילוסופיה של הימנעות מגרימת נזק פיסי לגוף, דבר הדורש שלא יהיה כל מגע, לפיכך אין במהלך השיעור כל מגע בין התלמידים.
וכן מגע יוצר פחד, בעוד שהמטרה של התרגול היא לחזק את הביטחון העצמי של כל אחד מהתלמידים.
בסופו של דבר, אין בבואבום כל תחרות או היררכיה, למעשה, השיעור מתוכנן כך שיעודד את ההפך בדיוק: מהנה, נעים ומקום כיפי ללמוד
כיצד להניע את הגוף ולמקד את המחשבה.
תרגולים

הבואבום כולל שלושה ענפי אמנות נפרדים:
בואבום או אוסאוס בואבום (Osseous Boabom) היא שיטה של תנועות מהירות המתמקדת בקצב, זריזות וקלילות.
היא לעיתים נקראת "אמנות הריפוי העצמי דרך הגנה עצמית".
ענף זה מוקדש ללימוד ותרגול של תנועות המפתחות תגובות מהירות, קלילות, שליטה עצמית, איזון, זריזות, רפלקסים מדויקים, ספונטניות, נשימה, וריכוז. בנוסף, הלימוד שונה משיטות אחרות בכך שהתנועות נלמדות באופן מדורג, המדמים שרשרת בה כל תנועה חדשה הנלמדת מקושרת לתנועה הקודמת.
סאאם הסאני (Seamm-Jasani) או בואבום עדין (Gentle Boabom) היא שיטה איטית ורגועה הכוללת תרגילים איטיים וזורמים המשפרים קואורדינציה, שיווי משקל ויצירת איזון בין גוף ונפש דרך טכניקות שונות של נשימה ותנועה.
יאאנבאו (Yaanbao) היא תרגול בואבום הכולל שימוש באלמנטים שונים כחלק מאומנות זו, לומדים למשול בשלמות התנועה באופן יציב, תוך שימוש במקלות מסוגים שונים (הן באורכם והן בצורתם) כהארכה של הגוף.
אדם קלייטון

| --- | --- |

קלייטון מופיע בדבלין ב-2015
 לידה:  13 במרץ 1960 (בן 64) צ'ינור, אוקספורדשייר, אנגליה, הממלכה המאוחדת
 שם לידה:  Adam Charles Clayton 
 מוקד פעילות:  הממלכה המאוחדת 
 תקופת הפעילות:  מ-1976
 מקום לימודים:  St Columba's College, Dublin, בית ספר מקיף מאונט טמפל 
 סוגה:  רוק, רוק אלטרנטיבי, פוסט-פאנק
 שפה מועדפת:  אנגלית 
 כלי נגינה:  גיטרה בס, גיטרה, סינטיסייזר, שירה
 חברת תקליטים:  איילנד רקורדס, אינטרסקופ
 שיתופי פעולה בולטים:  U2, Passengers, סטיבן ואן זאנדט
 פרסים והוקרה:  קצין במסדר החירות 
 u2.com
 פרופיל ב-IMDb
 
אדם צ'ארלס קלייטון (באנגלית: Adam Clayton; נולד ב-13 במרץ 1960) הוא הבסיסט של להקת הרוק האירית U2.
קלייטון התגורר במחוז דבלין מאז שמשפחתו עברה לשם בגיל 5. קלייטון ידוע כנגן הבס בשירים כגון "New Year's Day," "With or Without You", "Get on Your Boots", ו-"Magnificent". לאורך הקריירה היה שותף לפרויקטים רבים כנגן סולו, בהם עבודתו עם חברו ללהקה לארי מולן ג'וניור בשיר הנושא בפסקול הסרט משימה בלתי אפשרית.
ביוגרפיה

אדם צ'ארלס קלייטון, בנם הבכור של בריאן וג'ו קלייטון, נולד ב-13 במרץ 1960, בצ'ינור, אוקספורדשייר, אנגליה. אביו היה טייס בחיל האוויר המלכותי שעבר מאוחר יותר לתעופה אזרחית, ואמו הייתה בעבר דיילת. כאשר היה בן 4, בעת שאביו עבד בחברת התעופה איסט אפריקן איירווייז, התגורר קלייטון עם משפחתו בניירובי (קלייטון מתייחס לתקופה זו כמאושרת ביותר בילדותו). בשנת 1965, עברה המשפחה למלהייד שבמחוז דבלין באירלנד. משפחת קלייטון התיידדה עם משפחת אוונס, שבנם, דייוויד אוונס ("דה אדג'"), הפך מאוחר יותר לשותפו של קלייטון בלהקת U2.
בגיל 13, החל קלייטון ללמוד בבית הספר הפרטי סנט קולומבוס קולג' ברת'פרנהם, דבלין, שם התיידד עם תלמידים חובבי פופ ורוק של אותה התקופה, כגון המי, הביטלס, גרייטפול דד וקרול קינג. קלייטון קנה באותה תקופה גיטרה אקוסטית בחמישה פאונד מחנות מציאות והחל ללמוד אקורדים בסיסיים ושירים שונים. לאחר מכן, הצטרף ללהקת בית הספר כנגן גיטרה בס. אמו רכשה לו גיטרה בס כאשר היה בן 14, הוא בתמורה התחייב ללמוד לנגן על הכלי.
מאוחר יותר עבר קלייטון לבית הספר מאונט טמפל בדבלין, שם הוא פגש את שותפיו לעתיד ב-U2 פול יוסון ("בונו") ולארי מולן ג'וניור, והתאחד עם חבר הילדות שלו, דייוויד אוונס.
קריירה מוזיקלית

בספטמבר 1976 תלה לארי מולן ג'וניור מודעה בבית הספר בחיפוש אחר שותפים להקמת להקה. קלייטון, יחד עם חברו דייוויד אוונס ואחיו הגדול ריצ'רד "דיק" אוונס הגיעו לאימון הראשון, כמו גם בונו ועוד שני חברים של מולן, שעזבו זמן קצר לאחר מכן. החמישייה שנותרה נודעה כלהקת "פידבק". בהמשך שונה שמם ל"הייפ" ולאחר שדיק אוונס עזב, שונה השם פעם נוספת ל-U2. קלייטון תפקד בתחילה למה שהיה הכי קרוב למנהל הלהקה, עד שב-1978 העביר את הסמכויות לפול מק'גינס.
בשנת 1995, לאחר סיבוב ההופעות של Zoo TV והאלבום זורופה, קלייטון, שעד אז היה לגמרי אוטודידקט, נסע לניו-יורק עם חברו ללהקה מולן לקבל הכשרה רשמית בנגינת בס. במהלך תקופה זו הוא עבד על האלבום הניסיוני של הלהקה, Original Soundtracks 1 שיצא לאור בשם הבדוי "Passengers". האלבום כולל את אחד מכמה מקרים בודדים שבהם קלייטון מופיע בתור סולן. הוא שר את הבית האחרון של "Your Blue Room". לפני כן קלייטון סיפק רק קולות רקע בשירים כגון "Out of Control"‏, "I Will Follow"‏, "Twilight" ו-"Bullet the Blue Sky". מאז 1997 קלייטון לא שר באף הופעה חיה של הלהקה. ב-1996, בעודו בניו-יורק, שיתף קלייטון פעולה עם מולן כדי להקליט מחדש את מנגינת הנושא של משימה בלתי אפשרית.
סגנון

כנגן בס, קלייטון בולט בשירים כגון "New Year's Day", אשר התפתח מתוך ניסיון לנגן את "Fade to gray" של ויסאג', ו-"With or Without You". הסגנון שלו כולל השפעות של מוטאון ורגאיי.
בתחילת דרכה של U2 לא הייתה לקלייטון הכשרה רשמית בנגינת בס. בונו אמר על נגינתו של קלייטון: "אדם נהג להעמיד פנים שהוא יודע לנגן בס. הוא השתמש במונחים מקצועיים והיה היחידי שהיה לו מגבר, אז אנחנו לא התווכחנו איתו וחשבנו שהבחור הזה בוודאי מוזיקאי ויודע על מה הוא מדבר. ואז, יום אחד, גילינו שהוא לא מנגן את התווים הנכונים." בהדרגה הפך סגנונו של קלייטון מתוחכם יותר על ידי שילוב אלמנטים של מוטאון ורגאיי.
ציוד עיקרי

לאורך כל הקריירה שלו, קלייטון השתמש גם בפנדר פרסיז'ון בס וגם בג'אז בס. הכלי הראשון שלו לעומת זאת, היה איבנז מיוז'יסן בס, אשר בו ניגן מההקלטה של boy ועד לעידן War. הוא השתמש בעבר במגברי אשדאון לפני המעבר לאגילר. לפרסיז'ונים שלו מולבש צוואר של ג'אז בס. בראיון עימו במגזין Bass Player אמר שהוא מעדיף את צוואר הג'אז באס שמתאים לו יותר ביד שמאל. ב-2011 פנדר קאסטום שופ בנו גרסת פרסיז'ון על פי המפרט של קלייטון במהדורה מוגבלת של 60 פריטים. קלייטון משתמש לעיתים גם בכלים של גיבסון ווורוויק.
חיים אישיים

קלייטון שימש כשושבין בנישואי בונו לאליסון ב-1982.
קלייטון הגיע לחדשות באוגוסט 1989 לאחר שנעצר בדבלין על נשיאת כמות קטנה של מריחואנה. עם זאת, הוא לא הורשע בתמורה לנתינת תרומה לצדקה. לקלייטון גם היו בעיות עם אלכוהול שהגיעו לשיא במהלך סבב ההופעות של Zoo TV. ב-26 בנובמבר 1993 הוא היה כל כך שתוי שהוא לא היה יכול לעלות להופיע בסידני, את מקומו מילא הטכנאי שלו, סטיוארט מורגן. אחרי התקרית, הוא ויתר על אלכוהול. ב-26 ביוני 2017, קלייטון קיבל את פרס סטיבי ריי וון כהכרה במחויבותו לעזרה לאחרים עם בעיות התמכרות. קלייטון נשאר רווק במשך כמה עשורים עד נישואיו בשנת 2013. בתחילת שנות ה-90, יצא עם דוגמנית העל הבריטית נעמי קמפבל. הייתה לו גם מערכת יחסים ארוכת שנים עם סוזן "סוזי", סמית', לשעבר העוזרת של פול מק'גינס. הם התארסו ב-2006 אך נפרדו בפברואר 2007. בשנת 2010 נולד לו בן עם בת זוגו הצרפתייה אך ב-2013 הוא אישר כי הוא כבר לא במערכת יחסים זו. ב-4 בספטמבר 2013 קלייטון נישא לעורכת דין לזכויות אדם לשעבר, מריאנה, בטקס בדבלין. מריאנה במקור מברזיל ועובדת כעת כמנהלת גלריה לאמנות עכשווית מייקל וורנר בלונדון וניו-יורק. ב-25 ביולי 2017 קלייטון ואשתו הודיעו על לידת בתם, אלבה.
נוקאאוט גנטי

נוקאאוט גנטי או השבתת גֵּנים (באנגלית: Gene knockout או בקצרה .Gene K.O) היא שיטה גנטית להנדס יצור בו גן או קבוצת גנים מסוימת יוצאים מכלל שימוש (פירוש נוקאאוט באנגלית הוא הוצאה) ולמעשה מושתקים. בהשוואה ליצורים נורמלים, יצורי הנוק-אאוט משמשים למחקר לגבי תפקיד הגנים שהושתקו. השתקה יכולה להיות הטרוזיגוטית (של אלל אחד) או הומוזיגוטית (של שני האללים).
התהליך של החדרת גן חליפי במקום זה שהושתק נקרא נוקאין גנטי.
ישנן מספר דרכים לבצע נוקאאוט ונוקאין גנטי, ביניהן באמצעות קריספר או באמצעות נוקלאזות ספציפיות לאתר קריטי בתהליך שעתוק/תרגום הגן, כמו למשל באתר שחבור.
הערות שוליים

↑  הַשְׁבָּתַת גֵּנִים במילון ביולוגיה כללית (תשס"ט), 2009, באתר האקדמיה ללשון העברית
↑  https://www.nature.com/articles/nprot.2013.143
↑  https://www.pnas.org/content/105/15/5809
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
איגור ז'יז'יחין

| --- | --- |

 לידה:  8 באוקטובר 1965 (בן 59) מוסקבה, ברה"מ 
 שם לידה:  Игорь Витальевич Жижикин 
 מדינה:  רוסיה, ברית המועצות, ארצות הברית 
 תקופת הפעילות:  מ-1999 
 מקום לימודים:  Moscow State Academy of Physical Culture 
 http://www.igorjijikine.com
 פרופיל ב-IMDb
 
איגור ויטאלייביץ' ג'יג'יחין (ברוסית: И́горь Вита́льевич Жижи́кин ובאנגלית: Igor Jijikine; נולד ב-8 באוקטובר 1965) הוא שחקן רוסי-אמריקאי העובד בלוס אנג'לס ובמוסקבה.
ראשית החיים והקריירה

ג'יג'יחין נולד במוסקבה ומשנת 1983 עד 1988 למד דרמה ואקרובטיקה. הוא הופיע על הבמה עם קרקס המדינה במוסקבה, בקרקס "היובל" של דון ארדן ו"המיסטרה" של סירק דו סוליי בלאס וגאס.
קריירה קולנועית

במהלך השנים ג'יג'יחין עבד עם במאים כמו סטיבן ספילברג, קלינט איסטווד וג'יי ג'יי אברהמס והופיע בסרטים מסחריים רבים. ב"אינדיאנה ג'ונס וממלכת גולגולת הבדולח" של סטיבן ספילברג, איגור מגלם את תפקיד הקולונל דובצ'נקו (שמשתלט על תפקיד הבחור הקשוח של הסדרה שגולם בעבר על ידי פט רוץ' המנוח), המנהיג האכזרי של צוות הקומנדו הסובייטי המחפש אחר גולגולת הקריסטל. סרטיו המצליחים ביותר מבחינה מסחרית היו "אינדיאנה ג'ונס" שהרוויח 786 מיליון דולר ו"התייר" שהרוויח 278 מיליון דולר ברחבי העולם.
משחקי מחשב

ג'יג'יחין הופיע במשחקי האסטרטגיה בזמן אמת, Emperor: Battle for Dune, Red Alert 2 ומשחק ההרחבה שלו "נקמת יורי", שהופץ על ידי אולפני ווסטווד. בנוסף הופיע ברצפי סצנות של המשחקים, כחייל סובייטי המופיע בעטיפה הקדמית של Red Alert 2.‏
ספורט

איגור הוא ספורטאי מיומן וזכה בתואר אמן הספורט בברית המועצות.
פילמוגרפיה נבחרת

| שנה | סרט/סדרה | תפקידים | הערות |
| --- | --- | --- | --- |
| 2002 | זהות בדויה | טייס |  |
| 2002 | רצח מתקתק | מיכאיל בולוטוב | סרטו של קלינט איסטווד |
| 2002 | מחלק שוד ורצח | בריון מספר 1 |  |
| 2003 | קלפטו | בריון מספר 1 |  |
| 2004 | יעד | "מעיל עור" |  |
| 2005 | עונת הגברים: מהפכת הקטיפה | פייק |  |
| 2008 | מונטנה |  |  |
| 2008 | אינדיאנה ג'ונס וממלכת גולגולת הבדולח | אל"ם אנטונין דובצ'נקו |  |
| 2009 | נחוש להרוג | מיכאיל אברמוב | כיכב לצדו של סטיבן סיגל |
| 2009 | סוכן מחוק | ולאד |  |
| 2010 | אהבה בעיר הגדולה 2 | אולג |  |
| 2010 | צללים בגן העדן | "עכביש" |  |
| 2010 | אלוף עליון | קראס |  |
| 2010 | התייר | וירג'ינסקי |  |
| 2011 | צ'אק | ארמאונד |  |
| 2011 | סלב |  |  |
| 2011 | 8 דייטים ראשונים |  |  |
| 2011 | צדק אמיתי | סטפן סדנוי |  |
| 2012 | בטוח | צ'מיאקין |  |
| 2012 | חיות פוליטיות | ויקטור פורצ'וב | סדרת טלוויזיה אמריקאית |
| 2012 | השודד |  |  |
| 2012 | בריגדה: היורש | וובדנסקי |  |
| 2014 | שרלוק הולמס | סטראטר | סדרת טלוויזיה |
| 2014 | העיר החשאית | קורטס | סדרת טלוויזיה |
| 2014 | אהבה בעיר הגדולה 3 | אולג |  |
| 2014 | ויי | דורוש |  |
| 2014 | צ'/ב | ראש מחלקת הפנים המחוזית |  |
| 2015 | סיכון לכבוד | ניקולאי |  |
| 2018 | משמרת לילה | קורנייב |  |
| 2018 | לצוד את האויב | סגן טרטיאק |  |
| 2019 | המבחן האחרון | קולישב, איש הכוחות המיוחדים | סרט המשך לסרט "המורה" |

| 2019 | סוד חותם הדרקון | דורוש | סרט המשך לויי |
| 2019 | פוליארני | ארתור | סדרת טלוויזיה |
| 2020 | חזקת החפות |  | סדרת טלוויזיה |
| 2021 | סבתא זורמת 3 |  | סרט המשך לסרט "סבתא זורמת 2" |
הערות שוליים

↑  Igor Jijikine official website. Retrieved 28 December 2013
↑  "Indiana Jones and the Kingdom of the Crystal Skull". Box Office Mojo. נבדק ב-21 באוגוסט 2013. {{cite web}}:  (עזרה)
↑  "The Tourist". Box Office Mojo. נבדק ב-21 באוגוסט 2013. {{cite web}}:  (עזרה)
↑  Igor Jijikine
↑  О проекте «В чёрной-чёрной комнате…» (2012 год).
| --- | --- |
בקרת זהויות :  ISNI: 0000 0000 7006 3139  LCCN: no2009131701  VIAF: 96886946   WorldCat (עם VIAF): 96886946
אסקופילום נודוסום

| אסקופילום נודוסום |
| --- | --- |
 אסקופילום נודוסום
מיון מדעי
על־ממלכה:: איקריוטיים
ממלכה:: אצות
מערכה:: Ochrophyta
על־מחלקה:: Fucistia
מחלקה:: חומיות
סדרה:: Fucales
משפחה:: Fucaceae
סוג:: Ascophyllum
מין:: אסקופילום נודוסום
שם מדעי
 Ascophyllum nodosum
תחום תפוצה


אסקופילום נודוסום (שם מדעי: Ascophyllum nodosum) היא מין אצה נפוצה ממחלקת האצות החומיות, מין יחיד בסוג אסקופילום. זוהי אצה הנפוצה מאוד בצפון האוקיינוס האטלנטי והיא מוכרת גם בתור אצת הסלע (rock weed), אצת ים נורווגית (norwegian kelp) או אצה כרוכה (knotted kelp).
אצה זו נפוצה בעיקר בצפון חופה המזרחי של אירופה, מהארכיפלג סבאלברד ועד פורטוגל וגם במזרח גרינלנד ובחופה המזרחי של צפון אמריקה.
תיאור

אסקופילום נודוסום מאופיינות בכפות שלאורכם במרווחים קבועים ובקצותיהן שלפוחיות גז מעוגלות, הכפות מסוגלות להגיע לאורך של עד כשני מטרים. הן נצמדות לסלעים ואבנים בקרקעית האוקיינוס באמצעות היצמר (איבר דביק). לכפות האצה צבע ירוק זית עד חום והן עבותות אך חסרות שדרה מרכזית.
אקולוגיה

האסקופילום נודוסום נמצאת לרוב בחופים המוגנים מפני סחף חזק, באזורי ביניים של החוף והן לרוב יהיו המין השולט באזור זה. ניתן למצוא אותן גם בשפכי נהרות ונחלים מוגנים ואף בחופים חשופים באופן חלקי. נדיר למצוא אותן בחופים חשופים לסחף וזרמים במקרים בהם הן כן נמצאו במקומות אלו כפותיהן היו קטנות ופצועות.
אצת ים זו צומחת באופן איטי יחסית, רק 0.5% ליום. יש להן יכולת נשיאה של כ-40 קילוגרמים של משקל רטוב למטר מרובע ותוחלת חיים של 10-15 שנים.
חומר בשם פלורותנין אותו מפיקה אצת האסקופילום נודוסום פועל כהגנה כימית כנגד סוג מסוים של חילזון ים (Littorina littorea).
שימושים

אסקופילום נודוסום נקצרת לשימוש בחומצת אלגין (חומצה אלגינית), דשנים ולייצור של קמח אצות ים לצריכה של חיות ובני אדם.
מזה שנים רבות נעשה שימוש בתכונות הדישון של אצות אלו בתור דשן אורגני ומסורתי לסוגים רבים של יבולים בשל הרכבו המכיל יסודות מאקרו (חנקן, זרחן, אשלגן, סידן, מגנזיום וגופרית) וגם יסודות קורט (מנגן, נחושת, אבץ ועוד).
בנוסף האצות מכילות הורמוני אוקסין, חומצות אמינו, חומצות אורגניות וחלבונים כל אלה חיוניים מאוד להתפתחות וצמיחה של צמחים ונעשה בהם שימוש נרחב בחקלאות.
אירלנד, סקוטלנד ונורווגיה מספקות את מרבית האצות לשימוש חקלאי בעולם.
אסקופילום נודוסום משמשת כחומר אריזה של תולעים לפיתיונות ולובסטרים מניו אינגלנד אל יעדים בתוך ומחוץ לה.